recursal/SuperWikiNEXT-32B huggingface dataset:
**விக்ரமன் இராதாகிருட்டிணன்** (Vikraman Radhakrishnan) (பிறப்பு 24 ஆகத்து 1988) ஓர் இந்திய நடிகரும் முன்னாள் அரசியல்வாதியும் ஆவார். முதன்மையாக தமிழ் தொலைக்காட்சியில் இவர் பணியாற்றுகிறார். 2016 ஆம் ஆண்டில் ஒளிபரப்பான நடந்தது *என்ன?* *குற்றமும் பின்னனியும்* என்ற பேச்சு நிகழ்ச்சியில் தொகுப்பாளராக தொலைக்காட்சியில் அறிமுகமானார். இராதாகிருட்டிணன் விண்ணைத்தாண்டி வருவாயா (2016) படத்தில் விக்ரம் கதாபாத்திரத்தில் நடித்ததற்காக மிகவும் பிரபலமாணார். தமிழ் எதார்த்த நிகழ்ச்சியான *பிக் பாஸ் பருவம் 6 நிகழ்ச்சியில்* ஒரு போட்டியாளராக தோன்றினார்.

தொழில்
------

விக்ரம் இராதாகிருட்டிணன் தனது தொலைக்காட்சி வாழ்க்கையை 2016 ஆம் ஆண்டில் தொடங்கினார், நடந்தது *என்ன?* *குற்றமும் பின்னனியும்* என்ற பேச்சு நிகழ்ச்சி இவரை அறிமுகப்படுத்தியது. இதே ஆண்டின் பிற்பகுதியில், இ.எம்.ஐ*-தவணை முறை வாழ்கை* என்ற தொலைக்காட்சி நாடகத்தில் நடிகர்கள் பவானி ரெட்டி, சியாம் சுந்தர் மற்றும் அரிப்ரியா ஆகியோருடன் சந்தோசு கதாபாத்திரத்தில் நடித்தார். பின்னர் நடிகை மதுமிலாவுடன் இணைந்து இசுட்டார் விஜய்யில் ஒளிபரப்பான <i id="mwGw">விண்ணைத்தாண்டி வருவாயா</i> என்ற மற்றொரு நாடகத் தொடரில் நடித்தார்.  

2020 ஆம் ஆண்டில் விக்ரமன் விடுதலை சிறுத்தைகள் கட்சி அரசியல் கட்சியில் சேர்ந்து 2022 ஆம் ஆண்டு வரை முக்கிய செய்தித் தொடர்பாளராக இருந்தார். விக்ரமன் செய்தித் தொடர்பாளராக இருந்த காலத்தில், இந்து மதம் மற்றும் மதம் தொடர்பான தெய்வங்கள் குறித்து சர்ச்சைக்குரிய உரையை நிகழ்த்தினார்.  இந்த உரையை நிகழ்த்திய பின்னர் அவர் அரசியல் கட்சியில் இருந்து விலகுமாறும், செய்தி தொடர்பாளர் பதவியிலிருந்தும் விலகுமாறும் கேட்டுக் கொள்ளப்பட்டார். இருப்பினும், பின்னர் அவர் தனது சர்ச்சைக்குரிய கருத்துக்கு குடிமக்களிடம் மன்னிப்பு கேட்டார்.

தொலைக்காட்சி
------------

| ஆண்டு | தலைப்பு | பங்கு | தொலைக்காட்சி | குறிப்புகள் | Ref. |
| --- | --- | --- | --- | --- | --- |
| 2016 | *நடந்தது என்ன?* *குற்றமும் பின்னனியும்* | தொகுப்பாளர் | விஜய் தொலைக்காட்சி | பேச்சு நிகழ்ச்சி |  |
| 2016 | *இ.எம்.ஐ-தவணை முறை வாழ்க்கை* | சந்தோசு | தொலைக்காட்சித் தொடர் |  |
| 2016 | விண்ணைத்தாண்டி வருவாயா | விக்ரம் | தொலைக்காட்சித் தொடர் |  |
| 2022-தற்போது | *பிக் பாஸ் 6 (தமிழ்)* | பங்கேற்பாளர் | எதார்த்த நிகழ்ச்சி |  |

மேற்கோள்கள்
-----------

1. ↑  "Bigg Boss Tamil 6: Meet Vikraman, the first politician to enter the Bigg Boss house!". *www.ottplay.com* (ஆங்கிலம்). 2022-10-12.
2. ↑  "TV Actor Vikram Krishna". *nettv4u.com* (ஆங்கிலம்).
3. ↑  "பிக்பாஸ் விக்ரமன் சீரியலில் நடித்துள்ளார்". *cinema.dinamalar.com* (ஆங்கிலம்).
4. ↑  "'You won't be able to have office in any district': VCK spokesperson threatens Dinamalar, stokes secessionism". *thecommunemag.com* (ஆங்கிலம்). 2021-07-21.
5. ↑  "Shri Krishna had illicit relationships in his youth with the Gopis : Vikraman (Spokesperson of TN's VCK party) Anti-Hindu remark". *sanatanprabhat.org* (ஆங்கிலம்). 2022-06-07.

புற இணைப்புகள்
--------------

* ஐ.எம்.டி.பி இணையத்தளத்தில் விக்ரமன் இராதாகிருட்டிணன்
புன்னக்குளங்கரையின் நெல் வயல்கள்
நீலியார் கோட்டம் குளம்
**புன்னக்குளங்கரை** (Punnakkulangara) என்பது தென்னிந்தியாவில் கேரளாவின் கண்ணூர் மாவட்டத்தில் உள்ள அந்தூர்நகராட்சியின் ஒரு குறிப்பிடத்தக்க பகுதியாகும். இது மொராழா கிராமத்தின் கீழ் வருகிறது.

இருப்பிடம்
----------

இந்த ஊர் வடக்கு மலபாரில் உள்ள ஒரு கிராமம். இது கண்ணூர் மாவட்டத்தின் அந்தூர் நகராட்சியில் அமைந்துள்ளது. புன்னக்குலங்கரா மொராழா கிராமத்தின் கீழ் வருகிறது.

ஒரு சிறிய கிராமம் என்றாலும், இது முக்கியமான இடங்களால் சூழப்பட்டுள்ளது. சுதந்திர இயக்கத்தின் வரலாற்று இடங்களான, மொராழா, பக்கலம் ஆகியவை இந்த ஊரைச் சுற்றி அமைந்துள்ளது. கண்ணூர் பல்கலைக்கழகம் இதன் தெற்கே அமைந்துள்ளது. கேரள ஆயுதப்படையினரின் நான்காவது படைப்பிரிவு இந்த கிராமத்தின் தென்கிழக்கு எல்லையாகும். கண்ணூர், அரசு பொறியியல் கல்லூரி, கண்ணூர், தூர்தர்ஷன் மையம், கண்ணூர், கெல்ட்ரான், பர்சினிக்கடவு பாம்பு பூங்கா போன்றவை இந்த இடத்திற்கு மிக அருகில் உள்ளன.

மக்கள்தொகை
----------

புன்னக்குளங்கரையின் மக்கள் தொகை விவரங்கள் கலவையான தன்மை கொண்டவை. இந்துக்களும் முஸ்லிம்களும் ஆதிக்கம் செலுத்தும் மதங்களாகும். கிறிஸ்தவர்களும் சிறிய அளவில் இருக்கிறார்கள். இந்துக்களில் பெரும்பாலோர் ஈழவர் சமூகத்தைச் சேர்ந்தவர்கள்.

பொருளாதாரம்
-----------

**வேளாண்மை** - ஒரு காலத்தில் இந்த ஊர் மக்களின் முக்கிய செயல்பாடாக இருந்த விவசாயம் இப்போது கீழ்நோக்கி உள்ளது. ஆனாலும், விவசாயத்தில் இன்னும் நிறைய பேர் ஈடுபட்டுள்ளனர். ஆனால் பக்க வணிகமாக மட்டுமே செய்கிறார்கள். ஒருகாலத்தில் ஊரின் மையப்பகுதி வழியாக ஓடும் கால்வாயின் பக்கங்களில் உள்ள பரந்த நெல் வயல்கள் ஒரு நல்ல காட்சியாக இருந்தது. மெதுவாக, ஆனால் மேலும் மேலும் நெல் வயல்கள் மலட்டுத்தனமாகி வருகின்றன. முக்கிய விவசாய நடவடிக்கைகளில் அரிசி, தேங்காய், பாக்கு, மிளகு, முந்திரி, பிற பருவகாலப் பயிர்களும் அடங்கும். 

**தொழிற்சாலை** - இந்த ஊரில் எந்தத் தொழிலும் இல்லை. கேரளா மற்றும் வெளிநாடுகளிலும் ஏராளமான மக்கள் சிறு மற்றும் நடுத்தர தொழில்களில் ஈடுபட்டுள்ளனர். இது சிறிய அளவிலான வர்த்தகம் முதல் வெளிநாடு வர்த்தகம் வரை இருக்கும்.

தொழில்
------

இதன் மக்கள் தொகையில் பெரும்பகுதி தொழிலாளர்கள். கட்டுமானம், வேளாண்மை (பருவகாலம்) போன்றவை அவர்களுக்கு தொழில் வழங்கும் முக்கிய துறைகள். கூட்டுறவுத் துறை வாழ்வாதாரத்தின் ஒரு பெரிய ஆதாரமாகும். பெரும்பாலோர் அரேபிய நாடுகளில் வேலை செய்கிறார்கள். மற்றொரு முக்கியமான பகுதி அரசுத் துறை. அரசு அலுவலகங்கள், பள்ளிகள், பல்கலைக்கழகம் போன்றவற்றில் பலர் வேலை செய்கிறார்கள். இப்போதெல்லாம் தகவல் தொழில்நுட்பம் மற்றும் அதனுடன் தொடர்புடைய தொழில்களில் பணியாற்றும் மக்களும் உயர்ந்து வருகின்றனர்.

போக்குவரத்து
------------

தேசிய நெடுஞ்சாலை தர்மசலா சந்திப்பு வழியாக செல்கிறது. மங்களூர் மற்றும் மும்பையை வடக்குப் பகுதியிலும், கொச்சின் மற்றும் திருவனந்தபுரத்தை தெற்குப் பகுதியிலும் அணுகலாம். அருகிலுள்ள தொடருந்து நிலையங்கள் மங்களூர் - பாலக்காடு பாதையில் கண்ணபுரம் மற்றும் கண்ணூர். மங்களூர் மற்றும் கோழிக்கோட்டில் விமான நிலையங்கள் உள்ளன.

மேலும் காண்க
------------

* அந்தூர்
* மொராழா
* பரசினிக்கடவு
* கண்ணபுரம்
* செறுகுன்னு
* கல்லியாச்சேரி

குறிப்புகள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***புன்னக்குளங்கரை***   
என்பதின் ஊடகங்கள் உள்ளன. 

* Punnakkulangara in Wikimapia :
* Website of Punnakkulangara
புதுப்பித்தலுக்கு முன்பு 2004 இல் தொடருந்து நிலைய நடைபாதை
ஒரு மழை நாளில் தொடருந்து நிலையம்
**புனோம் பென் ராயல் தொடருந்து நிலையம்** *(Phnom Penh Royal Railway Station)* என்பது கம்போடியாவின் புனோம் பென் நகரில் இருக்கும் ஒரு தொடருந்து நிலையம் ஆகும். சுகாதார அறிவியல் பல்கலைக்கழகம், தேசிய மேலாண்மைப் பல்கலைக்கழகம் மற்றும் கனடியத் தூதரகம் ஆகியனவற்றுக்கு அடுத்ததாக இத்தொடருந்து நிலையம் அமைந்துள்ளது. பிப்ரவரி 2014 நிலவரப்படி இங்கொன்றும் அங்கொன்றுமாக அவ்வப்போது சரக்கு, குறிப்பாக எண்ணெய் ஏந்தித் தொட்டிகள் போக்குவரத்து மட்டுமே நிகழ்ந்து கொண்டிருந்தது. 2010 ஆம் ஆண்டு அக்டோபர் 22 இல் இந்நிலையம் புதுப்பிக்கப்பட்டு முறையாகத் திறக்கப்பட்டிருந்தது. பயணிகள் போக்குவரத்து இல்லாத காரணத்தால், நிலையக் கட்டிடங்களும் நடைமேடைகளும் பொதுமக்களால் பயன்படுத்தப்படாமல் இருந்தன.

கட்டிட அமைப்பு
--------------

1932 ஆம் ஆண்டிலேயே இந்நிலையம் வலுவூட்டப்பட்ட காங்கீறீற்று கட்டுமானத்தால் கட்டப்பட்டிருந்தது. பட்டாம்பாங் நிலையத்திற்காக தொடருந்து சேவை வழங்க இந்நிலையம் கட்டப்பட்டது.

வரலாறு
------

1960 ஆம் ஆண்டு செப்டம்பர் 28 - செப்டம்பர் 30 தேதிகளில் கம்போடிய மக்கள் புரட்சிக்கட்சியின் (க.ம.பு.க) யின் இருபத்தியோரு தலைவர்கள் கூடி இந்நிலையத்தில் இரகசிய மாநாடு ஒன்றை நடத்தினர். கூட்டத்தின் முடிவில் இக்கட்சி கம்போடியாவின் தொழிலாளர் கட்சி என்று பெயர் மாற்றம் கண்டது. மக்களாட்சிக் கம்போடியாவின் முக்கியமான இக்கூட்டம் நடைபெற்ற நாளானது பின்னர் கட்சி நிறுவப்பட்ட நாள் என அடையாளப்படுத்தப்பட்டது. புனோன் பென்னின் வீழ்ச்சியைத் தொடர்ந்து பொல் பொட் உள்ளிட்ட கெமர் ரூச் தலைவர்களின் முதலாவது முக்கியக் கூட்டம் 1975 ஆம் ஆண்டு ஏப்ரல் மாதத்தில் இங்குதான் நடந்தது. நகரங்களை விட்டு வெளியேறுவது தொடர்பான முடிவுகள் இக்கூட்டத்தில் எடுக்கப்பட்டன.

மேற்கோள்கள்
-----------

1. ↑  "INFORMATION FOR VISITORS". National Museum of Cambodia. 4 February 2011 அன்று பார்க்கப்பட்டது.
2. ↑  Osborne, p. 124
3. ↑  "Chronologie du Cambodge de 1960 à 1990". 2007-04-22 அன்று மூலம் பரணிடப்பட்டது. 2016-01-07 அன்று பார்க்கப்பட்டது.
4. ↑  Chandler, David P. *Revising the Past in Democratic Kampuchea: When Was the Birthday of the Party?: Notes and Comments*, in Pacific Affairs, Vol. 56, No. 2 (Summer, 1983), pp. 288-300.
5. ↑  Osborne, p. 149
6. ↑  Sheridan, Michael (2004-10-24). "War: Pol Pot by Philip Short". The Times. 5 February 2011 அன்று பார்க்கப்பட்டது.

குறிப்புரை
----------

* Osborne, Milton E. (2008). *Phnom Penh: a cultural and literary history*. Signal Books. பன்னாட்டுத் தரப்புத்தக எண்:978-1-904955-40-5. .

புற இணைப்புகள்
--------------

விக்கிமீடியா பொதுவகத்தில்,  
 ***Phnom Penh train station***   
என்பதின் ஊடகங்கள் உள்ளன. 

* Wikimapia
**புனே பழங்குடியினர் அருங்காட்சியகம்** (*Pune Tribal Museum*) இந்தியாவின் மகாராட்டிர மாநிலம் புனே நகரில் அமைந்துள்ளது. புனேவில் உள்ள பழங்குடி ஆராய்ச்சி மற்றும் பயிற்சி நிறுவனத்தின் விரிவாக்கமாக 1962 ஆம் ஆண்டு அருங்காட்சியகம் நிறுவப்பட்டது, 1965 ஆம் ஆண்டு முதல் செயல்படத் தொடங்கி மகாராட்டிர பழங்குடியினரின் கலாச்சாரத்தை வெளிப்படுத்தி வருகிறது. பழங்குடியினரின் கலை மற்றும் கவித்துவ அம்சங்களைப் பாதுகாக்க உறுதிபூண்ட ஓர் இடமாக செயல்படுகிறது. அருங்காட்சியகத்தின் நிர்வாகம் தற்போது புனேவில் உள்ள பழங்குடி ஆராய்ச்சி மற்றும் பயிற்சி நிறுவனத்தில் உள்ளது.

கண்காட்சிகள்
------------

மகாராட்டிராவின் உள்ள 47 பழங்குடியினருடன் தொடர்புடைய இசைக்கருவிகள், நகைகள், கருவிகள், கைவினைப்பொருட்கள், ஆடைகள், சிலைகள், வீட்டுப் பொருட்கள், புகைப்படங்கள், ஆயுதங்கள், கருவிகள், போர் ஓவியங்கள், மூங்கில் வேலைகள், முகமூடிகள், உடைகள், பாத்திரங்கள் உள்ளிட்ட கலைப்பொருட்கள் இங்கு காட்சிப்படுத்தப்பட்டுள்ளன.

விரிவாக்க திட்டங்கள்
--------------------

புனே விமான நிலையத்தில் காத்திருக்கும் பயணிகள், அதே விமான நிலையத்தில் அமைக்கப்பட்டுள்ள புனேவின் காட்சி மையமான பழங்குடியினர் ஆராய்ச்சி மற்றும் பயிற்சி நிறுவனத்தில் உள்ள இந்த அருங்காட்சியகத்தை மெய்நிகர் சுற்றிப் பார்க்க உதவும் வகையில் திட்டமிடப்பட்டுள்ளது.

மேற்கோள்கள்
-----------

1. 1 2  Neela Karnik (2007) Museumising the tribal: Why tribe‐things make me cry, South Asia: Journal of South Asian Studies, 21:1, 275-288, DOI: 10.1080/00856409808723337
2. 1 2  HT, Correspondent (2017-06-29). "Visit this Pune museum where Maharashtra's tribal heart still beats". Hindustan Times, India. 2018-04-24 அன்று பார்க்கப்பட்டது.
3. ↑  Sengupta, Joy (2018-01-17). "Flyers can go on virtual tours of tribal museum at Pune airport". Times of India, India. 2018-04-24 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்

விக்கிமீடியா பொதுவகத்தில்,  
 ***புனே பழங்குடியினர் அருங்காட்சியகம்***   
என்பதின் ஊடகங்கள் உள்ளன.
**கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில்** என்பது திருநெல்வேலி மாவட்டம் கிருஷ்ணாபுரத்தில் அமைந்துள்ள ஆஞ்சநேயர் கோயிலாகும்.  இக்கோயிலில் ஆஞ்சநேயர் அபயஹஸ்தராக தெற்கு நோக்கி அமைந்துள்ளார். 

இக்கோயிலில் தலவிருட்சமாக நெல்லிமரமும், தீர்த்தமாக அனுமம் தீர்த்தமும் உள்ளது. 

இத்தலத்தில் ராமர் யாகம் செய்தமையால் பல இடங்களில் வெண் சாம்பல் கிடைக்கிறது. அதனை ராமனின் பிரசாதமாக எண்ணுகின்றனர் பக்தர்கள்.

தலவரலாறு
--------

இத்தலத்தில் தேவலோகத்தினைச் சேர்ந்த மயன் என்பவர் அழகிய ஊரினை அமைத்து, அதில் ஆயிரம் ஆண்டுகள் தவமிருந்தார். அதனால் பிரம்மாவிடம் வரம் பெற்று ஹேமை என்ற தெய்வப்பெண்ணுடன் வாழ்ந்துவந்தார். 
நாரத முனிவர் மயன் ஹேமையுடன் இருப்பதைக் கூறினார். அதனால் கோபம் கொண்ட இந்திரன் மயனை கொன்றுவிட்டார். இந்திரனுக்கு பிரம்மஹத்தி தோசம் உண்டானது. அதனை தீர்க்க சிவபெருமானை நினைத்து தவமிருந்தார். 
பிரம்மஹத்தி தோசம் போக்க சிவபெருமான் கங்கையை இத்தலத்தில் உள்ள குகையில் வரும் படி செய்தார். இதில் குளித்து இந்திரன் சாபவிமோசனம் பெற்றார். இந்த குளத்தினை காப்பதற்கு சுயம்பிரபை எனும் தேவலோகப் பெண்ணை காவலுக்கு வைத்தார். அவரிடம் இங்கு அனுமன் வந்து தங்கும்போது அவரிடம் ஒப்படைத்துவிட்டு தேவலோகம் வருமாறு கூறினார்.

தவத்தில் இருந்த சுயம்பிரபையை, சீதையைக் காண சென்ற அனுமன் கண்டார். கங்கையில் தாகம் தீர்த்துக் கொண்டு இந்த வரலாற்றை அறிந்து இராமர் பட்டாபிசேகம் முடிந்த பின்பு இத்தலத்தில் வந்து தங்கினார்.

மேற்கோள்கள்
-----------

1. ↑  "Jaya veera anjenayar Temple : Jaya veera anjenayar Jaya veera anjenayar Temple Details - Jaya veera anjenayar- Krishnapuram - Tamilnadu Temple - ஜெயவீர ஆஞ்சநேயர்".
**துடுப்பதி** (மலையாளம்: തുടുപ്പതി) ஒரு தமிழக கிராமமாகும். இது ஈரோடு மாவட்டத்தில் பெருந்துறை தாலூகாவில் அமைந்துள்ளது. இந்த பகுதி பழமை வாய்ந்தது.

புவியியல் மாற்றும் வெள்ளாமை
---------------------------

இவ்வூர் தெக்கன் பீடபூமியின் மேல் அமைந்துள்ள காரணத்தால் செம்மண்ணுடன் நிலம் தெளியும். இச்செம்மண்ணு அரிசி, தேங்காய், மற்றும் சோளம் விளையவைக்க சிறப்பாக உதவுகிறது. ஆங்காங்கே சில கரிசல் மண் நிலங்கள் உள்ளன எவ்விடம் பருத்தி விளைக்கப்படுகின்றனர். எல்லாவற்றினும் மேலாக ஊரின் தென் பகுதிகளில் வட பகுதியை விட சூடு சற்று அதிகமாகவே இருக்கும்.

வானிலை
------

இங்கு வானிலை மிகவும் நொய்மையானது. கோடை மாதங்கலாய மார்ச் மற்றும் ஏப்ரலில் பாதரதம் 36 டி. செல்சியஸ்ஸை தொடும். மே மாதத்தில் பாதரதம் தாழே இறங்க துவங்கும் அப்பொழ் 33 முதல் 30 வரை வெப்பம் பதிவாகும். மேவில் வெய்யிலின் தாக்கம் குறைந்து விடும் காரணம், தென் மேற்கு பருவ மழைக்காற்று வெகுவாக வீச துவங்கும். முன்னிலையுதிர்காலத்தில் வட கிழக்கு மழை மிகுக்க பெய்யும். குளிர்காலம் மிகவும் குளிராக இருக்கும். வெப்பமானி 20 டிகிரி முதல் 10 டிகிரி வரை பதிவெடுக்கும். இதற்கான முதன்மை பொருட்டு என்னவென்றால் ஈரோடு மாவட்டமே மேற்குதொடர்ச்சி மலைகளால் சூழப்பட்டுள்ளது, அதற்காக கேரளத்தை இங்கு வரளா மரங்கள் இல்லை. 
சில சூடு நாட்களில் "வெப்பம் தூக்கி பொழி மழை" பெய்யும்.
**துடும்பாட்டம்** என்பது ஒரு தமிழர் ஆடற்கலை வடிவம் ஆகும். இது பெரிய மேளங்களை அடுத்துக் கொண்டு ஆடப்படும் ஆட்டம் ஆகும். இது ஆடப்படுவது அருகி வந்தாலும், இதை பல குழுக்கள் இன்றும் இசைத்து ஆடி வருகிறார்கள். பொதுவாக இந்த துடும்பாட்டம் கோயம்புத்தூா் மாவட்டங்களில் மிக பிரபலமாக அடிக்கக்கூடிய ஒரு இசை நிகழ்ச்சி.

வரலாறு:
ஆதிகாலத்தில் சமூகத்தினருக்கு வரும் ஆபத்துக்களை உணா்த்தும் விதமாக எழுப்பப்பட்ட ஓசையே துடும்பாட்டம்.

பெயா் காரணம்:
துடும்: துடும் என்பது பொிய இசைக் கருவியைக் குறிக்கிறது. அதாவது, ஆங்கிலத்தில் பேஸ் என்று அழைக்கப்படுகிறது. இதனை இசைக்கும்போது, துடும், துடும், துடும்... என்று இசை எழுப்புவதால் இதற்கு துடும் என்று பெயா் வந்தது. இதனோடு சோ்ந்து சிறிய வடிவில் உள்ள இசைக்கருவியை உருட்டு என்று அழைக்கப்படுகிறது. அதாவது இந்த துடும் என்ற இசைக்கேற்றவாறு தொடா்ந்து இசைக்கக் கூடிய ஒரு இசை உருட்டு. இரண்டும் சேரும்போது துடும்பிசை உருவாகிறது. பல கலைஞா்கள் இந்த இசையை இசைக்க, இசைக்கு ஏற்றவாறு ஒரு குழுவினா் ஆடுவது துடும்பாட்ம்.இந்த துடும்பாட்டம் கோயம்புத்தூா் திருவிழாக்களில் சுமாா் நூற்றுக்கும் மேற்பட்டோா் இசைப்பாா்கள் என்பது குறிப்பிடத்தக்கது.
உள்வட்ட மையம் (*P*), நியூட்டன் கோடு *EF* இன் மீதுள்ளது
யூக்ளீடிய வடிவவியலில் **நியூட்டனின் தேற்றப்படி** (*Newton's theorem*), சாய்சதுரம் தவிர்த்த பிற தொடுகோட்டு நாற்கரம் ஒவ்வொன்றின் உள்வட்டமையமும் அந்தந்த நாற்கரத்தின் நியூட்டன் கோட்டின் மீதமையும்.

*ABCD* என்பது அதிகபட்சமாக இரு இணைபக்கங்கள் கொண்ட தொடுநாற்கரம்; அதன் மூலைவிட்டங்களின் (*AC*, *BD*) நடுப்புள்ளிகள் *E*, *F*. நாற்கரத்தின் உள்வட்ட மையம் *P* எனில், அப்புள்ளி நியூட்டன் கோட்டின் (*EF*) மீது அமையும்.

இரு சோடி இணைபக்கங்களுடைய தொடுநாற்கரம் சாய்சதுரமாக இருக்கும். சாய்சதுரத்தின் மூலைவிட்டங்களின் நடுப்புள்ளிகளும் உள்வட்ட மையமும் ஒரே புள்ளியாக இருக்கும். எனவே சாய்சதுரத்திற்கு நியூட்டன் கோடு இல்லை.

நிறுவல்
-------

நியூட்டனின் தேற்றத்தை பீட்டோ தேற்றத்தையும் ஆனியின் தேற்றத்தையும் பயன்படுத்தி நிறுவலாம்.

பைலட்டுத் தேற்றத்தின்படி, ஒரு தொடுநாற்கரத்தின் எதிர் சோடிப்பக்கங்களின் நீளங்களின் கூட்டுத்தொகைகள் சமம் என்பதால் எடுத்துக்கொள்ளப்பட்டத் தொடுநாற்கரத்திற்கு:

*a* + *c* = *b* + *d*
உள்வட்ட ஆரம் *r* என்க. *PAD*, *PBC*, *PAB*, *PCD* ஆகிய நான்கு முக்கோணங்களுக்கும் *r* ஆனது செங்குத்து உயரமாக இருக்கும்.

{\displaystyle {\begin{aligned}&A(\triangle PAB)+A(\triangle PCD)\\[5pt]={}&{\tfrac {1}{2}}ra+{\tfrac {1}{2}}rc={\tfrac {1}{2}}r(a+c)\\[5pt]={}&{\tfrac {1}{2}}r(b+d)={\tfrac {1}{2}}rb+{\tfrac {1}{2}}rd\\[5pt]={}&A(\triangle PBC)+A(\triangle PAD)\end{aligned}}}
அதாவது, எதிரெதிர் முக்கோணங்கள் *PAD*, *PBC* இரண்டின் மொத்தப் பரப்பளவும், அடுத்த சோடி எதிர்முக்கோணங்கள் *PAB*, *PCD* இன் மொத்தப் பரப்பளவும் சமம். எனவே ஆனியின் தேற்றப்படி, *P* புள்ளியானது (உள்வட்டம்), *EF* கோட்டின் (நியூட்டன் கோடு) மீதமையும்.

மேற்கோள்கள்
-----------

* Claudi Alsina, Roger B. Nelsen: *Charming Proofs: A Journey Into Elegant Mathematics*. MAA, 2010, ISBN 9780883853481, pp. 117–118 (கூகுள் புத்தகங்களில் *online copy*)

வெளியிணைப்புகள்
---------------

* *Newton’s and Léon Anne’s Theorems* at cut-the-knot.org
கே .பி .உம்மெர் என்பார் ஒரு பிரபலமான மலையாள நடிகர் ஆவார் .இவர் பெரும்பாலும் வில்லனாகவும் ,குண சித்திர வேடங்களிலும் சுமார் 300 படங்களில் நடித்துள்ளார்

பிறப்பும் ,நாடக வாழ்வும்
------------------------

கே .பி .உம்மெர், கேரளத்தின் கோழிக்கோடு மாவட்டத்தில் தெக்கோரம் என்னும் ஊரில் முகமது கோயா என்பாருக்கும் ,பீவிக்கும் 11.10.1930-இல் பிறந்த உம்மர் 29.10.2001 அன்று தனது 71-ஆவது அகவையில் சென்னையில் காலமானார். திரைப்படங்களில் நடிக்கத் துவங்குமுன் கே.பி.ஏ.சி.நாடகக் குழுவில் நடித்து வந்தார். 1965-இல் எம்.டி-யுடைய முறைப்பெண்ணு படத்தின் மூலம் அறிமுகமானார்.

திரைப்படங்களில் பங்களிப்புகள்
-----------------------------

மலையாளத் திரையுலகில் 1965-1995 காலகட்டத்தில் வில்லனாகவும் கதாநாயகனாகவும் குணச்சித்திர நடிகராகவும் கோலோச்சிய நடிகர் கே.பி.உம்மர். பெரும்பாலும் நடிகர் பிரேம் நசீரின் படங்களில் அவருக்கு எதிரான கதாபாத்திரங்களில் நடித்தவர். மலையாளத்தில் சுமார் 300 படங்களுக்கு மேல் 30 ஆண்டுகளாய் நடித்தவர் .

சொந்த வாழ்க்கை
--------------

உம்மெர் பீச்சாமி என்ற பெண்ணை மணந்தார் .
இவருக்கு ரஷீத் ,மொகமது அஸ்ரப் என்கிற இரு மகன்களும் ,மரியம்பி என்ற பெண்ணும் உள்ளனர் .

திரைப்படங்கள்
-------------

* மாடத்தருவி
* மல்லனும் மாதேவனும்
* பாடுன்ன புழா
* வழிபிழச்ச சந்ததி
* பல்லாத்து பகையன்
* சட்டம்பிக்கவல
* மூலதனம்
* ரெஸ்ட் ஹவுஸ்
* கண்ணூர் டீலக்ஸ்
* டேஞ்சர் பிஸ்கட்
* ரகசியம்
* உறங்காத சுந்தரி
* விருந்துகாரி
* அம்பலப்புரா
* எழுதாத கதை
நியூட்டனின் மூன்றாவது விதிக்கு ஓர் எடுத்துக்காட்டு: இருவர் பனியின் மீது ஸ்கேட் (சறுக்குக் கத்திக் காலணி) அணிந்து ஒருவரை ஒருவர் தள்ளிக் கொண்டு அசையாது நிற்கும் காட்சி. ஒருவர் உந்தித் தள்ளும் விசைக்கு ஏற்ப மற்றவரும் சரிசமமாக எதிர் விசை தருதல்.
**நியூட்டனின் மூன்றாவது விதி**யானது "ஒவ்வொரு வினைக்கும் (action) அதற்கு இணையான எதிர் வினை உண்டு." கூறுகின்றது. ஐசாக் நியூட்டன் தான் 1687 ஆம் ஆண்டில் இலத்தீன் மொழியில் எழுதிய பிரின்சிப்பியா மாத்தமாட்டிக்கா என்னும் நூலில் கீழ்க்காணுமாறு கூறுகிறார்:

இலத்தீனில்: *Lex III: Actioni contrariam semper et æqualem esse reactionem: sive corporum duorum actiones in se mutuo semper esse æquales et in partes contrarias dirigi.*

தமிழில்: *எல்லா விசைகளும் இரட்டையாக உள்ளன, அவ்விரு விசைகளும் அளவில் இணையாகவும், திசையில் எதிரெதிராகவும் இருக்கும்.*

மேற்கண்ட நியூட்டனின் மூன்றாம் விதியானது மொத்த உந்தம் மாறா விதி என்பதில் இருந்து எழுவதாகும்.

|  |  |  |
| --- | --- | --- |
| "| இயக்க மெதற்கும் நிகரா யெதிரோர்
**இயக்க முளதெனக் கொள்.** | "|

உரை : ஒவ்வொரு வினைக்கும் சமமான எதிர் வினை உண்டு.

நியூட்டனின் மூன்றாம் விதியைப் பயன்படுத்தும் போது கவனிக்க வேண்டியவை
------------------------------------------------------------------

* செயல் விசையும் எதிர்ச்செயல் விசையும் **ஒரே** பொருளின் மீது செலுத்தப்படுவது **இல்லை**; அவை செயலெதிர் செயலில் ஈடுபடும் இரு வெவ்வேறு பொருள்களின் மீது செலுத்தப்படுகின்றன. எடுத்துக்காட்டுக்கு -- தரையின் மீது நாம் நிற்கையில் நம் **எடை** தரையின் மீது செலுத்தப்படும் செயல் விசை; இதற்குச் சமமான எதிர்ச்செயல் விசை தரை நம் மீது செலுத்தும் **செங்குத்துத்** தாங்கு விசை.
* பொருள்களின் செயலெதிர் செயலினால் நிர்ணயிக்கப்படும் **மெய்யான** விசைகளைப் பொருத்தவரையில் தான் இவ்விதி மெய்யானதேயன்றி, அவ்விசைகளின் **தொகுவிசைக்கு** அன்று.
* செயல் விசையும் எதிர்ச்செயல் விசையும் வெவ்வேறு பொருட்களில் செயல்படுவதால் ஒன்றையொன்று அழிப்பதில்லை.
* செயல் விசைக்கும் எதிர்ச்செயல் விசைக்கும் இடையே நேர இடைவேளை கிடையாது , இவ்விரு விசைகளும் ஒரே நேரத்தில் செயல்படும் .

இவற்றையும் பார்க்க
------------------

* பிரின்சிப்பியா மாத்தமாட்டிக்கா
* மூன்றாம் விதி\_விளக்கப்படம்

குறிப்புகள்
-----------

1. ↑  நூலின் முழுப்பெயர்: Philosophiae Naturalis Principia Mathematica, 1687
வேலா துடிவிண்மீன் (Vela pulsar) வெளிப்படுத்தும் **துடிப்பலைகள்**, 89.33 மில்லி நொடிகளுக்கு ஒரு தடவை காம கதிர் (gamma ray) துடிப்புகளை சீராக வெளியிடுகிறது.
துடிவிண்மீன் ஓன்று அருகிலுள்ள விண்மீனிலிருந்து பொருளை இழுக்கும் சித்தரிப்பு.
துடிவிண்மீன் அல்லது பல்சர் (pulsar) என்பது காந்தப்புலம் செறிந்த, மின்காந்த கதிர்வீச்சை கீற்றாக வெளியிடும், சுழலும் நொதுமி விண்மீனாகும். இதன் பெயர் துடிக்கும் விண்மீண் என்பதன் சுருக்கம். இவ்விண்மீன் சுழன்றபடி கீற்றாக மின்காந்த அலைகளை வீசியடிப்ப்பதால் பூமியிலிருந்து பார்க்கும்போது அவ் மின்காந்த அலைகள் விட்டுவிட்டு துடிப்பாக தோன்றும் (கலங்கரை விளக்கின் ஒளிவீச்சு மாதிரி). நொதுமி விண்மீன்கள் மிகவும் அடர்த்தியானவை, குறுகிய சுழட்சிக்காலத்தை கொண்டவை. இதனால் இவற்றின் துடிப்புகளுக்கிடையேயான இடைவெளி மிகவும் துல்லியமானது. துடிவிண்மீனைப்பெருத்து இவ் இடைவெளி மில்லிசெக்கன் முதல் செக்கன் வரையில் இருக்கும்.

இவற்றின் துல்லியமான துடிப்பு வானியலில் மிகவும் பயனுள்ளது. உதாரணமாக இரும துடிவிண்மீன் தொகுதியொன்றின் மீது மேற்கொண்ட அவதானிப்பு ஈர்ப்பு அலை இருப்பதை மறைமுகமாக உறுதிசெய்ய உதவியது. சூரிய மண்டலத்திற்கு வெளியே கண்டுபிடிக்கப்பட்ட முதல் கிரகம் PSR B1257+12 துடிவிண்மீனுக்கு அருகிலாகும். சில துடிவிண்மீன்களின் துடிப்பின் துல்லியம் அணுக் கடிகாரத்திற்கு ஒப்பானவை.

மேற்கோள்கள்
-----------

1. ↑
2. ↑  Weisberg, J.M.; Nice, D.J. & Taylor, J.H. (2010). "Timing measurements of the relativistic binary pulsar PSR B1913+ 16"
3. ↑  "Pulsar planets". 2016-03-03 அன்று மூலம் பரணிடப்பட்டது. 2016-02-29 அன்று பார்க்கப்பட்டது.
**ரோல்ஸ் ராய்ஸ் அருங்காட்சியகம்** (*Rolls-Royce Museum*) என்பது தனியார் ஒருவருக்குச் சொந்தமான தானியங்கி அருங்காட்சியகம் ஆகும். இது 1982ஆம் ஆண்டு ஆஸ்திரியாவில் உள்ள டோர்ன்ப்ரன், வோரேர்ல்பெர்கில் நிறுவப்பட்டது. 1999ஆம் ஆண்டில் பொதுமக்கள் பார்வைக்காக அதிகாரப்பூர்வமாக திறக்கப்பட்டது. இது உலகின் மிகப்பெரிய ரோல்ஸ் ராய்ஸ் வாகனங்களைக் கொண்டுள்ளது என்று கூறப்படுகிறது.

எப் எம் ஹாமேர்ல் என்பருக்குச் சொந்தமான ஜவுளி தொழிற்சாலையில் இந்த அருங்காட்சியகம் முன்னர் செயற்பட்டது. 2017ஆம் ஆண்டில், அருங்காட்சியகத்தின் நிறுவனர் ஃபிரான்ஸ் வோனியர் இறந்தார். உள்ளூர் நகரமும் மாநிலமும் அருங்காட்சியகத்தின் வாடகைக் கொடுப்பனவுகளை வழங்குவதை நிறுத்த முடிவு செய்தன. எனவே நிறுவனரின் வாரிசுகளான பெர்ன்ஹார்ட் மற்றும் ஜோகன்னஸ் வோனியர் அருங்காட்சியகத்தை அருகிலுள்ள ஒரு சிறிய கட்டிடத்திற்கு மாற்றினர்.

இந்த கட்டிடம் மிகச்சிறியதாக இருப்பதால், அருங்காட்சியக நிர்வாகிகள் தற்பொழுது சிறப்புக் கண்காட்சிகளில் கவனம் செலுத்துகின்றனர். மேலும் ஒவ்வொரு ஆண்டும் ஒரு புதிய கருப்பொருளில் இக்கண்காட்சியினை நடத்துகின்றனர். அருங்காட்சியகத்தின் நிரந்தர சேகரிப்பு 1,000க்கும் மேற்பட்ட பொருட்களால் ஆனது. இதில் 70 வகையான வாகனங்களும் அடங்கும்.

நிரந்தர கண்காட்சியின் சிறப்பம்சங்கள் பின்வருமாறு:

* 1927 பாண்டம் I, லாரன்ஸ் ஆப் அரேபியாவில் பீட்டர் பீட்டர் ஓ டூல் இயக்கப்பட்டது
* 1927 பாண்டம் I, பிரான்சிஸ்கோ பிராங்கோவுக்கு சொந்தமானது
* 1932 பாண்டம் II, ரீட்டா ஹேவொர்த்தால் இயக்கப்பட்டது
* 1936 பாண்டம் III, எலிசபெத் மகாராணியாருக்கு சொந்தமானது

மேற்கோள்கள்
-----------

1. ↑  "FIA Heritage Museums: Historic Vehicles around the World". July 19, 2016 அன்று பார்க்கப்பட்டது.
2. ↑  "Vonier Rolls Royce Museum". *FIA Heritage Museums*. Fédération Internationale de l'Automobile. 23 October 2013 அன்று பார்க்கப்பட்டது.
3. ↑  Wade, Paul (2016-02-05). "Rolls-Royce Museum, Austria: Tales of the Unexpected" (in en-GB). *The Telegraph*. பன்னாட்டுத் தர தொடர் எண்:0307-1235. .

வெளி இணைப்புகள்
---------------

* பொதுவகத்தில் Rolls-Royce Museum தொடர்பாக ஊடகக் கோப்புகள் உள்ளன.

* ரோல்ஸ் ராய்ஸ் அருங்காட்சியகம் - அதிகாரப்பூர்வ தளம் (in இடாய்ச்சு மொழி and ஆங்கில மொழி)
*
**பாகாநாகா** (*Bahanaga*) என்பது இந்தியாவின் ஒடிசா மாநிலத்தின் பாலேஸ்வர் மாவட்டத்தில் உள்ள பாகாநாகா வட்டத்தில் உள்ள சிறிய கிராம் ஆகும். இது பாலேஸ்வர் மாவட்டத்தில் உள்ள முக்கிய வணிக இடங்களில் ஒன்றாகும்.

கண்ணோட்டம்
----------

பாகாராகா வட்டம் 21 கிராம ஊராட்சிகளைக் கொண்டுள்ளது. இதன் பிரிவு அலுவலகம் பாகாநாகாவில் உள்ளது.

நிலவியல்
--------

பாகாநாகா கிராமம் தேசிய நெடுஞ்சாலை 16-ல் அமைந்துள்ளது. இது வணிக மையமாக உள்ளது. வங்காள விரி குடாவின் கடற்கரையில் சுமார் 10-12 கி.மீ. தூரத்தில் இதன் பகுதியில் தலைமையகத்திலிருந்து கிழக்குப் பகுதியில் உள்ளது. இங்கு நிலவும் தட்பவெப்பம் மிதமானது.

மக்கள்தொகை மற்றும் கலாச்சாரம்
-----------------------------

2011[update]ஆம் ஆண்டு மக்கள்தொகை கணக்கெடுப்பின்படி, இங்கு 151 வீடுகள் உள்ளன. மொத்த மக்கள்தொகை 593 ஆகும். இதில் ஆண்கள் 310 பேர், பெண்கள் 283 பேர். 0-6 வயது வரை உள்ள குழந்தைகளின் எண்ணிக்கை 81 (41 ஆண், 40 பெண்கள்). இந்த கிராமத்தின் எழுத்தறிவு விகிதம் 66.41.

தொடர்பு மற்றும் போக்குவரத்து
----------------------------

வட்டத் தலைமையகம், பாகாநாகா இதன் அருகிலுள்ள நகரங்களான சோரோ மற்றும் பாலசோர் ஆகியவற்றுடன் சாலை மற்றும் தொடருந்து மூலம் நன்கு இணைக்கப்பட்டுள்ளது. பாகாநாகா சந்தை தொடருந்து நிலையம் தினமும் கிட்டத்தட்ட ஆயிரம் பேருக்கு சேவை செய்கிறது. சில உள்ளூர் தொடருந்துகள் இங்கு நின்று செல்லும். அருகிலுள்ள பெரிய தொடருந்து நிலையங்கள் சோரோ மற்றும் பாலசோர் ஆகும். தேசிய நெடுஞ்சாலை 16 மூலம், பாகாநாக ஒடிசாவின் மற்ற பகுதிகளுடன் இணைக்கப்பட்டுள்ளது. மற்ற பெரிய பெரிய இடங்களான கோபால்பூர் மற்றும் காந்தபாரா ஆகியவை சாலைகள் அல்லது இருப்புப்பாதை வழியாக இணைக்கப்பட்டுள்ளன.

இங்கு 2023 ஒடிசா தொடருந்து விபத்து நடைபெற்றது.

மேற்கோள்கள்
-----------

1. ↑  "Integrated Management Information System (IMIS)". Ministry of Drinking Water and Sanitation. Dec 5, 2016 அன்று பார்க்கப்பட்டது.
2. ↑  "Bahanaga". *2011 Census of India*. இந்திய அரசு. 9 December 2016 அன்று மூலம் பரணிடப்பட்டது. 9 December 2016 அன்று பார்க்கப்பட்டது.
3. ↑  "eases-claim-process-norms-for-odisha-train-accident-victims Coromandel Express Accident: LIC eases claims rules for families of Odisha train accident victims". Sampar Kindia. 3 June 2023 அன்று பார்க்கப்பட்டது.

வெளி இணைப்புகள்
---------------

* Indiawater.gov.in, ஒருங்கிணைந்த மேலாண்மை தகவல் அமைப்பு, (IMIS) அறிக்கைகள்
நியூட்டனின் நகர்ச்சி விதிகள் பற்றி நியூட்டன் அவர்கள் 1687ல் இலத்தீன் மொழியில் எழுதிய பிரின்சிப்பியா மாத்தமாட்டிக்கா என்னும் நூலில் எழுதியுள்ளார்.
**நியூட்டனின் முதலாவது விதி** (*Newton's first law: law of inertia*) என்பது விசையானது ஒரு பொருளின் மீது இயங்கி ஒரு பொருளில் ஏற்படுத்தும் நகர்ச்சி பற்றி ஐசாக் நியூட்டன் அவர்கள் கூறிய "பொருளின் நகர்ச்சி விதிகள்" என்பனவற்றில் முதலாவதாகும். இவ்விதியைக் கீழ்க்காணுமாறு கூறலாம்: "ஒரு பொருளின் மீது விசை ஏதும் செலுத்தாதிருந்தால், அப்பொருள் தான் இருந்த தன் அசையா நிலையிலோ அல்லது தான் ஒரு நேர்க்கோட்டில் ஒரே சீரான விரைவோடு முன்பு சென்று கொண்டிருந்த தன் நிலையிலோதான் தொடர்ந்து இருந்துவரும்". இவ் விதியை ஐசாக் நியூட்டன் 1687 இல் இலத்தீன் மொழியில் எழுதிய பிரின்சிப்பியா மாத்தமாட்டிக்கா என்னும் நூலில் எழுதியுள்ளார்.

ஐசாக் நியூட்டனின் முதல் விதியின் இலத்தீன் மொழிக் கூற்று:

Lex I: Corpus omne perseverare in statu suo quiescendi vel movendi uniformiter in directum, nisi quatenus a viribus impressis cogitur statum illum mutare.

நியூட்டனின் முதல் விதியை அசையாநிலை விதி (*law of inertia*) என்பர். அதாவது விசை ஏதும் இல்லை என்றால் ஒரு பொருளானது தன் நிலையிலேயே (அசையாமலோ, தான் ஒரே சீரான விரைவோடு சென்றுகொண்டிருந்த நிலையிலோ) இருக்கும் என்பதாகும்.

|  |  |  |
| --- | --- | --- |
| "| புறவிசை தீண்டா அசைவொன் றிலவே
**முதலியக் கமாறா தவை** | "|

உரை : ஒரு பொருளின் மீது வெளிப்புறவிசையொன்று செயல்படும் வரை எந்த ஒரு பொருளும் தனது ஓய்வு நிலையையோ அல்லது நேர்க்கோட்டில் அமைந்த சீரான இயக்க நிலையையோ மாற்றிக் கொள்ளாது.
பொருளின் இந்த பண்பே நிலைமம் எனப்படுகிறது. நிலைமம் பற்றி அறிய இவ்விதி உதவுகிறது.

பயன்படுத்தும்போது கவனிக்க வேண்டியவை
-----------------------------------

இவ்விதி நிலைமக் குறிப்பாயங்களுக்கு மட்டுமே பொருந்தும்; நிலைமம்-சாரா குறிப்பாயங்களுக்கு பொருந்தாது. இந்த விதி விசையை ஒரு பண்பறி அளவில் வரையறுக்கின்றது.

இவற்றையும் பார்க்க
------------------

* விளக்கப்படம்
**ரோஷ் ஹஷானா** (*Rosh Hashanah*, எபிரேயம்: ראש השנה‎, "வருடத்தின் தலை" என பொருள்கொள்ளப்படுவது), என்பது யூதப் புதுவருடம் ஆகும். இது அதி பரிசுத்த நாட்களில் முதலாவது ஆகும். ரோஷ் ஹஷானா வடக்கு அரைக்கோளத்தின் ஆரம்ப இலையுதிர் காலத்தில் இடம்பெறுகிறது. இரண்டு நாட்கள் கொண்டாடப்படும் ரோஷ் ஹஷானா, யூத நாட்காட்டியில் முதல் முதல் மாதமான திஸ்ரி மாதத்தின் முதல் தினத்தில் ஆரம்பமாகும். இந்த நாள் ஆதாம், ஏவாளின் படைப்பின் ஆண்டு விழா எனவும், அவர்கள் கடவுளின் உலகில் மனித குலத்தின் பங்கு பற்றி உணர்ந்த செயல்பட்டதும் என நம்பப்படுகின்றது. ரோஷ் ஹஷானாவில் சோபார் ஊதக் கேட்டல், அடையாள உணவாக தேனில் அமிழ்த்தி எடுக்கப்பட்ட அப்பிளை உண்ணல் என்பன நடைமுறையாகும். "ஷனா டோவா" என்பது இந்த நாளில் வாழ்த்தும் முறையாகும்.

மேற்கோள்கள்
-----------

1. ↑  "About Rosh Hashanah". 2013-01-17 அன்று மூலம் பரணிடப்பட்டது. 2012-09-27 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Rosh Hashanah***   
என்பதின் ஊடகங்கள் உள்ளன. 

* Rosh Hashana Prayers For Sephardic Jews
* Torah Content on Rosh Hashana - Text, audio & video classes, Times and Q&A about Rosh HaShana
* - Shulchanaruchharav.com Laws & Customs
* From Our Collections: Marking the New Year - Online exhibition from Yad Vashem on the celebration of Rosh Hashanah and Yom Kippur before, during, and after the Holocaust
**உத்கலதேசம்**  சித்ரகூட மலைக்கு தெற்கிலும் ஹேஹயதேசத்திற்கு கிழக்கிலும், **மகோத** நதியின் கரை முதல் **வைதரணீ** நதி உற்பத்தியாகும் இடம் வரையிலும் பரவி இருந்த தேசம்.

இருப்பிடம்
----------

இந்த தேசம் கோசலதேசத்திற்கு சமமாய் செழிப்பான தேசமாகும். **மகோத** நதியின் தென்பாகமெல்லாம் மேகலதேசம் என்றும், வடக்கில் **வைதரணீ** நதி அருகே உள்ள பூமியெல்லாம் பல்லாடதேசம் என்றும் இரு உபதேசங்களை உடையதாகிறது.

மலை, காடு, விலங்குகள்
---------------------

இந்த தேசத்தின் மேற்கில் ஹேஹயதேசத்திற்கு அருகில் **கந்தர்வகிரி** என்ற மலையும், அடர்ந்த காடுகளும், நிறைந்து இருக்கிறது. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு.

நதிகள்
------

இந்த உத்கலதேசத்தின் மேற்குபாகத்தில் **மகோத** நதி ஓடி இந்த தேசத்தை செழிக்க வைக்கின்றது. **மகோத** நதி இந்த உத்கலதேசத்தை கடந்து கிழக்குக் கடலில் வீழ்கிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 207 -
பேராசிரியர் **ரோல்ப் மாக்சிமில்லன் சீவெர்ட்** (*Rolf Maximilian Sievert*, 6 மே 1896 – 3 அக்டோபர் 1966) சுவீடிய மருத்துவ இயற்பியலாளர் ஆவார். கதிர்வீச்சின் உயிரியல் விளைவுகளைக் குறித்த ஆய்வு இவரது முதன்மை பங்களிப்பாகும்.

பேராசிரியர் சீவெர்ட் சுவீடனின் இசுடாக்கோமில் பிறந்தார். 1924இலிருந்து 1937 வரை சுவீடனின் ரேடிய்யெம்மத் இயற்பியல் ஆய்வகத்தில் பணியாற்றினார். கரோலின்ஸ்கா மையத்தில் கதிரியல் துறைத் தலைவராக பொறுப்பேற்றார். கதிர்வீச்சின் அளவை, முக்கியமாக புற்றுநோய் நோயறிதலிலும் சிகிச்சையிலும், அளப்பதில் முன்னோடியாக விளங்கினார். பின்னாட்களில் குறைந்தளவு கதிர்வீச்சிற்கு தொடர்ந்து ஆளாவதால் உயிரினங்களில் ஏற்படும் தாக்கங்களைக் குறித்த ஆய்வில் செலவிட்டார். 1964இல் பன்னாட்டு கதிர்வீச்சு காப்பு சங்கத்தை நிறுவி அதன் தலைவராக இருந்தார். *அணுக் கதிர்களின் தாக்கத்திற்கான ஐக்கிய நாடுகள் அறிவியல் குழு*த் தலைவராக இருந்துள்ளார்.

கதிர்வீச்சு அளவுகளை அளப்பதற்கான பல கருவிகளை உருவாக்கி உள்ளார்; இதில் *சீவெர்ட் அறை* பரவலாக அறியப்பட்டதாகும்.

1979இல் எடைகளும் அளவுகளுக்குமான பொது மாநாட்டில் (CGPM), அயனியாக்கும் கதிர் அளவு ஈடளவுக்கான அனைத்துலக அலகுக்கு இவரது பெயர் சீவெர்ட் (Sv) சூட்டப்பட்டது.

1924இல் ரோல்ப் சீவெர்ட்

| * பா
* உ
* தொ
அனைத்துலக முறை அலகுகளுக்குப் பெயரிடப்பட்ட அறிவியலாளர்கள் |
| --- |
| அடிப்படை அலகுகள் | 
* ஆந்த்ரே-மாரி ஆம்பியர்
* வில்லியம் தாம்சன்

 |
| வழிவந்த அலகுகள் | 
* என்றி பெக்கெரல்
* ஆன்டர்சு செல்சியசு
* சார்லசு-அகஸ்டின் டெ கூலும்
* மைக்கேல் பரடே
* லூயி ஹெரால்டு கிரே
* ஜோசப் ஹென்றி
* ஐன்ரிக் ஏர்ட்சு
* ஜேம்ஸ் பிரிஸ்காட் ஜூல்
* ஐசாக் நியூட்டன்
* ஜார்ஜ் ஓம்
* பிலைசு பாஸ்கல்
* வெர்னர் வொன் சீமன்சு
* ரோல்ப் மாக்சிமில்லன் சீவெர்ட்
* நிக்கோலா தெஸ்லா
* வோல்ட்டா
* ஜேம்ஸ் வாட்
* வில்கெம் எடுவர்டு வெபர்

 |
**கம்பத்துமலை பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் நாகரசம்பட்டியை அடுத்து உள்ள நா. தட்டக்கல் சிற்றூருக்கு அருகில் கானப்பாறைக்கு கிழக்கே கம்பத்துமலை என்ற இடத்தில் அமைந்துள்ள பாறை ஓவியங்கள் ஆகும்.

கம்பத்துமலையின் மேல் சரிவான நிலப்பகுதியும், ஆங்காங்கே சிறு சிறு பாறைகளும் காணப்படுகின்றன. இங்கு ஒரு பாறையில் அடத்தியாக வரையப்பட்ட இரு மனித உருவங்களின் ஓவியங்கள் காணப்படுகின்றன. இந்த ஓவியங்கள் வெயிலாலும், மழையாலும் பாதிக்கபடும் இடத்தில் உள்ளதால் இவற்றின் வண்ணம் சிதைந்து மங்கிய நிலையில் காணப்படுகின்றன. இந்த ஓவியங்கள் சுமார் மூன்று அடி உயரம் கொண்டதாக பெரிய அளவில் உள்ளன. இதில் உள்ள இரண்டு மனித உருவங்கள் வெவ்வேறு தோற்றங்களில் காணப்படுகின்றன. வலது புறம் தீட்டபட்டுள்ள மனித உருவம் நடந்து செல்வது போல பக்கவாட்டது தோற்றத்தில் வரையப்பட்டுள்ளது. அதன் அருகில் அடர்த்தியாக வரையப்பட்ட சதுரவடிவம் காணப்படுகிறது. சதுர வடிவத்திற்கு மேற்புரம் கூரை வடிவம் போன்ற விளிம்பு அமைப்புகள் வரையப்பட்டுள்ளன. ஒரு வகையில் பார்தால் இருப்பிடத்துக்கு திரும்பும் மனிதனின் ஓவியம் போல உள்ளது.

இன்னொரு ஓவியம் முன்பு விவரிக்கபட்ட ஓவியத்தில் இருந்து 15 அடி தொலைவில் வலது புறம் உள்ளது. இந்த ஓவியம் நேராக பார்த்த நிலையில் நின்ற நிலையில் உள்ள மனித உருவமாக உள்ளது. இந்த உருவத்தின் இரு கைகளும் பக்கவாட்டில் நீட்டியபடி உள்ளன. இடது கையில் வில் அல்லது ஏதோ ஒரு சிறு உயிரினத்தை வைத்துள்ளது போன்று உள்ளது.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்

மேற்கோள்கள்
-----------

1. 1 2 3   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 174.
**முகல் செராய்** *(Mughal Serai)* என்பது இந்திய பஞ்சாபின் ராச்புராவுக்கு அருகிலுள்ள சேர் சா சூரி பெரும் தலை நெடுஞ்சாலையில் 30.435 ° வ 76.685 ° கி என்ற ஆள்கூறுகளில் உள்ள சாம்பு கிராமத்தில் அமைந்துள்ள ஒரு தங்கும் விடுதியாகும்.

வரலாறு
------

16 ஆம் நூற்றாண்டில் கிராண்டு டிரங்க் சாலை எனப்படும் பெரும் தலைநெடுஞ்சாலையை நிர்மாணிக்கும் போது சேர் சா சூரியின் ஆட்சிக் காலத்தில் இவ்விடுதியும் கட்டப்பட்டது. லாகூர் மற்றும் தில்லி இடையிலான சாலைப் பயணத்தில் பயணிகளுக்கு இவ்விடுதி தங்குமிடம் அளித்தது.

பாதுக்காக்கப்படும் பகுதி
------------------------

பஞ்சாப் தொல்லியல் துறை  இவ்விடுதியை ஒரு சுற்றுலா இடமாக நன்கு பராமரித்து வருகிறது.

இவற்றையும் காண்க
----------------

* இந்திய பஞ்சாபில் சுற்றுலா
* செராய் நூர்மகால்

மேற்கோள்கள்
-----------

1. ↑  "Archived copy" (PDF). 20 September 2010 அன்று மூலம் (PDF) பரணிடப்பட்டது. 24 March 2010 அன்று பார்க்கப்பட்டது.CS1 maint: archived copy as title (link)
2. ↑  "காப்பகப்படுத்தப்பட்ட நகல்". 2017-10-12 அன்று மூலம் பரணிடப்பட்டது. 2020-11-14 அன்று பார்க்கப்பட்டது.
3. ↑  "Govt to develop three Mughal serais as wedding destinations". *The Tribune India*. .
4. ↑  "Mughal Serai, Shambhu | Mughal Architecture". *nripunjab.gov.in*. 2018-12-27 அன்று பார்க்கப்பட்டது.
**மெத்தில்மக்னீசியம் குளோரைடு** *(Methylmagnesium chloride)* என்பது CH3MgCl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம உலோக சேர்மமாகும். மெத்தில்மக்னீசியம் குளோரைடு எளிதில் தீப்பற்றக்கூடிய ஒரு சேர்மம் ஆகும். நிறமற்ற இச்சேர்மம் காற்றிலுள்ள ஈரப்பத்த்தினையும் உணர்ந்து செயலாற்றும் தன்மை கொண்டது. எளிய கிரிக்னார்டு வினைப்பொருளுக்கு மெத்தில்மக்னீசியம் குளோரைடு ஒரு உதாரணமாகும். வணிகரிதியாகவும் இது விற்பனைக்குக் கிடைக்கிறது. பொதுவாக டெட்ரா ஐதரோபியூரானில் ஒரு கரைசலாக சேமிக்கப்படுகிறது.

தயாரிப்பு
---------

மெத்தில்மக்னீசியம் புரோமைடு , மெத்தில்மக்னீசியம் அயோடைடு, மெத்தில்மக்னீசியம் குளோரைடு போன்ற பொதுவாகக் காணப்படும் சேர்மங்கள் குறைவான சமான எடையும், குறைந்த செலவில் தயாரிக்கப்பட்டும் உருவாகின்றன. மெத்தில் குளோரைடுடன் எத்தில் ஈதரில் உள்ள மக்னீசியம் வினைபுரிந்து மெத்தில்மக்னீசியம் குளோரைடு உருவாகிறது .

பிற கிரிக்னார்டு வினைப்பொருள்களைப் போல மெத்தில்மக்னீசியம் குளோரைடு ஈதர் கரைப்பான்களால் அதிகமாக கரைப்பானேற்றம் செய்யப்படுகிறது. இதற்காக இரண்டு ஆக்சிசன் அணுக்கள் ஒருங்கிணைவு வழியாக நான்முகிகளாக பிணைக்கப்பட்ட மக்னீசியம் மையங்கள் தோன்றுகின்றன.

CH3MgCl(thf)2 இன் கட்டமைப்பு, வழங்கு கரைப்பான்களில் உள்ள இனத்தின் பிரதிநிதி
மெத்தில்லித்தியம் போல இதுவும் ஒரு செயற்கை மெத்தில் கார்பேனியன் சிந்தோனுக்கு சமமானதாகும். தண்ணீர் மற்றும் பிற புரோட்டானுடைய வினைப்பொருட்களுடன் இது வினைபுரிந்து மீத்தேனைக் கொடுக்கின்றன. 

CH3MgCl + ROH → CH4 + MgCl(OR)
டையாக்சேனுடன் சேர்த்து சூடுபடுத்தும்போது மெத்தில்மக்னீசியம் குளோரைடு சிகூலெங்கு சமநிலை வழியாக டைமெத்தில்மக்னீசியமாக மாற்றமடைகிறது.

2 CH3MgCl + டையாக்சேன் → (CH3)2Mg + MgCl2(டையாக்சேன்)

மேற்கோள்கள்
-----------

1. ↑  Raymond Paul, Olivier Riobé, Michel Maumy (1976). "(E)-4-Hexen-1-ol". *Org. Synth.* **55**: 62. doi:10.15227/orgsyn.055.0062.
2. ↑  E. R. Coburn (1947). "3-Penten-2-ol". *Org. Synth.* **27**: 65. doi:10.15227/orgsyn.027.0065.

மேலும் வாசிக்க
--------------

* Sakai, Shogo; Jordan, K. D. (1982). "Ab initio study of the structure and vibrational frequencies of the Grignard reagent methylmagnesium chloride". *Journal of the American Chemical Society* **104** (14): 4019. doi:10.1021/ja00378a047.
**உத்தமதானபுரம்** (*Uthamathanapuram*), என்பது இந்தியாவின், தமிழ்நாட்டின், திருவாரூர் மாவட்டம், வலங்கைமான் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இது நன்னிலம் சட்டமன்றத் தொகுதிக்கும், நாகப்பட்டினம் மக்களவைத் தொகுதிக்கும் உட்பட்டதாகும்.

அமைவிடம்
--------

இது சென்னையிலிருந்து 307 கி.மீ தொலைவிலும், மாவட்ட தலைநகரான திருவாரூரில் இருந்து 33 கி.மீ தொலைவிலும், பாபநாசத்துக்குத் தென்கிழக்கே இரண்டு கிலோமீட்டர் தொலைவில், காவேரி வடிநிலத்தில் அமைந்துள்ளது. இந்த ஊரின் மக்கள் தொகை சுமார் 900 (2011 மக்கள் தொகை கணக்கெடுப்பு) ஆகும்.

வரலாறு
------

உத்தமதானபுரம் தமிழ்த் தாத்தா உ. வே. சுவாமிநாத ஐயரின் (1855-1942) சொந்த ஊர் ஆகும். அவர் தன் தாயின் சொந்த கிராமமான சூரியமூலையில் பிறந்தாலும், தனது குழந்தைப் பருவத்தின் பெரும்பகுதியை வேறு இடத்தில் கழித்தாலும், சுவாமிநாத ஐயர் எப்போதும் உத்தமதானபுரத்தைத் தனது சொந்த ஊராகக் கருதினார். ஏனெனில் அவரது தந்தைவழி குடும்பம் இங்கே இருந்து வந்தது. சுவாமிநாத ஐயர் தனது சுயசரிதையான *என் சரித்திரத்தில்*, கிராமத்தின் தோற்றம் குறித்த செவிவழிக் கதையைக் கூறியுள்ளார்: இதன்படி, 18-ஆம் நூற்றாண்டில் தஞ்சாவூர் மன்னர் தனது நாட்டைச் சுற்றிப்பார்க்கப் புறப்பட்டார். பயணத்தின்போது இன்றைய உத்தமதனபுரம் உள்ள இடத்தில் தங்கினார். ஏகாதசி நாட்களில் அவர் ஒரு வேளை மாத்திரமே உணவு உண்ணும் பழக்கம் கொண்டவர். அந்த நாளில் தாம்பூலமும் தரிக்கமாட்டார். ஆனால் அதை மறந்து அங்கே அன்று உணவை உண்டு, தாப்பூலமும் போட்டுக்கொண்டார். பின்னரே அவர் தன் விரதத்தை மீறியதை உணர்ந்தார். அரசர் அதற்கு என்ன பரிகாரம் செய்யலாமென்று சில பெரியோர்களைக் கேட்கத் தொடங்கினர். அவர் வைதிக ஒழுக்கமும் தானசீலமும் உடையவரென்பதை யாவரும் அறிந்திருந்தனர்; ஆதலின் அப்பெரியோர்கள், "ஓர் அக்கிரகாரத்தை நிறுவி வீடுகள் கட்டி வேதவித்துக்களாகிய அந்தணர்களுக்கு அவ்வீடுகளோடு பூமியையும் தானம் செய்தால் இந்தத் தோஷம் நீங்கும்" என்றார்கள். உடனே அங்கே ஓர் அக்கிரகாரத்தை அமைக்க ஏற்பாடு செய்தார். அதில் 48 வீடுகளைக் கட்டி, இரண்டு வீடுகளுக்கு ஒரு கிணறாக 24 கிணறுகளையும் அமைக்கச் செய்தார். 48 பிராமணர்களை அருகிலும் தொலைவிலும் உள்ள ஊர்களிலிருந்து வருவித்து, அந்த வீடுகளையும், ஒவ்வொருவருக்கும் பன்னிரண்டு மா நன்செயும் அதற்குரிய புன்செயுமாகிய நிலத்தையும் தானம் செய்தார். அந்த உத்தமமான தானப் பொருளாக அமைந்தமையால் அவ்வூர் உத்தமதானபுரம் என்னும் பெயரால் வழங்கலாயிற்று. சுவாமிநாத ஐயரின் கூற்றுப்படி, பல்வேறு பிராமண சாதிகளைச் சேர்ந்தவர்களும், பிராமணர்களுக்குச் சொந்தமான நிலங்களில் உழவு வேலைசெய்த தாழ்த்தப்பட்ட விவசாயிகளும் அவரது குழந்தைப் பருவத்தில் கிராமத்தில் வாழ்ந்தனர்.

உத்தமதானபுரம் சிற்றூர் இரண்டு தெருக்களை மட்டுமே கொண்டுள்ளது. ஒன்று கிழக்கு-மேற்காகவும், இன்னொரு தெரு வடக்கு-தெற்காகவும் உள்ளது. கிழக்கு-மேற்குத் தெருவின் மேற்கு முனையில் விஷ்ணுவுக்கான கோயில் உள்ளது, அவர் இலட்சுமி நாராயணப் பெருமாள் என்று வழிபடப்படுகிறார். மேலும் வடக்கு-தெற்கு தெருவின் தெற்கு முனையில் சிவபெருமானுக்கு அர்ப்பணிக்கப்பட்ட கைலாசநாதர் கோயில் உள்ளது. உ. வே. சுவாமிநாத ஐயர் வாழ்ந்த இல்லமானது 2008-ஆம் ஆண்டு தமிழ்நாடு அரசால் நினைவில்லமாக அறிவிக்கப்பட்டது.

குறிப்புகள்
-----------

1. ↑  "Uthamadanapuram Village". *www.onefivenine.com*. 2022-05-31 அன்று பார்க்கப்பட்டது.
2. ↑  U. V. Swaminatha Iyer: *The Story of My Life,* übersetzt von Kamil V. Zvelebil, Band 1, Madras: Institute of Asian Studies, 1990, S. 1–5.
3. ↑  Swaminatha Iyer 1990, S. 2.
4. ↑  *The Hindu,* 28. April 2008: „U.Ve.Swaminatha Iyer memorial inaugurated".
**சோம. வள்ளியப்பன்** தமிழ் வம்சாவளியைச் சேர்ந்த இந்திய எழுத்தாளர்,  பேச்சாளர்,  பயிற்சியாளர் மற்றும் மனித வள மேலாண்மை, ஆளுமை மேம்பாடு மற்றும் நிதி முதலீடுகள் போன்ற துறைகளில் நிபுணர் ஆவார். சுய முன்னேற்றம், பங்குச் சந்தை, உணர்ச்சி பற்றிய நுண்ணறிவு, நேர மேலாண்மை, விற்பனை, தலைமைபண்பு மற்றும் சுய ஆளுமை மேம்பாடு உள்ளிட்ட பல்வேறு தலைப்புகளில் தமிழ் மற்றும் ஆங்கிலத்தில் 45 க்கும் மேற்பட்ட புத்தகங்களை  எழுதியுள்ளார். 

அவரது தெளிவான எழுத்து நடைக்கு பெயர் பெற்ற அவரது கட்டுரைகள் மற்றும் தொடர்கள் முன்னணி தமிழ் செய்தித்தாள்கள் மற்றும் பத்திரிகைகளில் தொடர்ந்து பரவலாக வெளியிடப்படுகின்றன. 2004 ஆம் ஆண்டில் கிழக்கு பதிப்பகம் வெளியிட்ட "அள்ள அள்ள பணம்" என்ற பங்குச்சந்தை முதலீடு குறித்த அவரது புத்தகம் சுமார் 5 ஆண்டுகளில் 100,000 பிரதிகள் விற்றுள்ளது. இந்த புத்தகம் பங்குச் சந்தை மற்றும் முதலீட்டு நுட்பங்களின் அடிப்படைகளை முதலீட்டாளர்களுக்கு அறிமுகப்படுத்துகிறது. 

வள்ளியப்பன் ஒரு சிறந்த பேச்சாளர். பங்குச் சந்தைகள் மற்றும் பொருளாதார நிகழ்வுகள் குறித்த தனது கருத்துக்களுக்காக பல தமிழ் தொலைக்காட்சி சேனல்களால் அவர் தொடர்ந்து அழைக்கப்படுகிறார். ஸ்டார் விஜய், பொதிகை, மக்கள் டிவி, கலைஞர் செய்திகள், புதிய தலைமுறை (தொலைக்காட்சி) போன்ற பல தொலைக்காட்சி நிகழ்ச்சிகளில் அவர் தோன்றுகிறார். 22 மார்ச் 2019 அன்று, ஈரோடில் உள்ள பெருந்துறை, ஈரோடு செங்குந்தர் பொறியியல் கல்லூரிக்கு விஜயம் செய்த அவர், பொறியியல் மாணவர்களின் தற்போதைய பிரச்சினைகள் குறித்து ஒரு சிறந்த உரையை நிகழ்த்தினார், மேலும் மாணவர்கள் தங்கள் துறையில் முதலிடத்தில் இருக்க ஊக்குவித்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-02-03 அன்று மூலம் பரணிடப்பட்டது. 2020-02-03 அன்று பார்க்கப்பட்டது.
2. ↑
3. ↑  Valliappan, சோம. வள்ளியப்பன் / Soma (2005-05-01). *உஷார்! உள்ளே பார்! / Ushaar! Ullae Paar!*. பன்னாட்டுத் தரப்புத்தக எண்:9788183680615. .
**முகவை பொன்னுசாமித் தேவர்** (1837-1870) தமிழறிஞர் ஆவார். இவர் பாண்டித்துரைத் தேவரின் தந்தையாவார்.

வாழ்க்கைக் குறிப்பு
-------------------

பொன்னுசாமித் தேவர் இராமநாதபுரத்திற்கு அருகிலுள்ள புதுமடம் எனும் சிற்றூரில் 1837 ஆம் ஆண்டில் பிறந்தவர். இவரது பெற்றோர் சிவஞானத் தேவர்- முத்துவீராயி ஆகியோர் ஆவர்.

19-ஆம் நூற்றாண்டின் இடைப்பகுதியில் சேது நாட்டை ஆண்ட இராமசாமி சேதுபதி 1830-இல் காலமானார். அதற்குப் பின்னர் சில காலம் ஆட்சி செய்த அவருடைய மனைவிக்கு வாரிசு இல்லாததால், அவருடைய தங்கை மகன் ஐந்து வயதுப் பாலகர் முத்துராமலிங்கத்தை 1847-இல் வாரிசாக ஏற்றார். அப்போது பொன்னுசாமித் தேவர், தம் பதினேழாம் வயதில் தந்தை சிவஞானம் பொறுப்பேற்றிருந்த பதவியை ஏற்கும் நிலை ஏற்பட்டது. முத்துராமலின்கம் வயதுக்கு வரும் வரை ஆட்சிப் பொறுப்பைப் பார்த்துக்கொண்டு அரண்மனை நிர்வாகத்தை மேற்கொண்டார். சமஸ்தான அரசியல் காரியங்களைத் திறம்பட நிர்வகித்து பெரும் புகழ் பெற்றார். தமது இருபதாம் வயதில் தம் இளவல் முத்துராமலிங்க சேதுபதியின் வேண்டுதலுக்கு இணங்க அமைச்சர் ஆனார்.

எழுத்துப் பணிகள்
----------------

இவர் தமிழ் நூல்களை நன்கு கற்றிருந்தார். தமிழ்ப் புலமையிலும், தமிழ் நூல்களை ஆதரிப்பதிலும், அரசியலறிவிலும் அவர் நிகரற்று விளங்கியதோடு சிறந்த இசை மேதையாகவும் திகழ்ந்தார். தில்லையம்பூர் சந்திரசேகர கவிராயர், ஆறுமுக நாவலர் ஆகியவர்களின் நூல்களை அச்சிடுவதற்குப் பொருளுதவி செய்தார். சேது புராணம், பரிமேலழகர் உரை, இலக்கணக் கொத்து, இலக்கண விளக்கம் முதலான பல நூல்களை ஆறுமுக நாவலரின் ஆய்விலும், பார்வையிலும் அச்சிடுவதற்கு ஏற்பாடுகள் செய்தவர் இவரே. பல்வேறு புலவர்கள் பாடிய தனிப் பாடல்களைத் தில்லையம்பூர் சந்திரசேகர கவிராயரின் துணைகொண்டு தொகுத்ததோடு, பலகவித் திரட்டு என்ற பெயரில் வெளியிட்டார். தமிழில் வெளியான முதல் தனிப்பாடல் தொகுதி என்ற பெருமையை அது பெற்றது. இவரது பேச்சு, எழுதிய கடிதங்கள் அனைத்தையும் தொகுத்து, தனிச்செய்யுள் சிந்தாமணி எனும் பெயரில் நூலாக வெளியிடப்பட்டுள்ளது.

மறைவு
-----

மதுரையில் நான்காம் தமிழ்ச் சங்கம் உருவாகக் காரணமாக இருந்தவர் பாண்டித்துரைத் தேவர். அப்பாண்டித்துரைத் தேவர் இவரின் புதல்வர் ஆவார். 33 ஆண்டுகள் வாழ்ந்த பொன்னுச்சாமித் தேவர் 1870 ஆம் ஆண்டு மறைந்தார்.

மேற்கோள்கள்
-----------

1. 1 2 3  டாக்டர் ராம், பொன்னுசாமித் தேவரின் தமிழ்த்தொண்டு, தினமணி, 7.6.2015

* மயிலை சீனி.வேங்கடசாமி, "பத்தொன்பதாம் நூற்றாண்டில் தமிழ் இலக்கியம்"- மெய்யப்பன் தமிழாய்வகம்-2001.
* பெரியபெருமாள்," தமிழ் வளர்த்த நல்லறிஞர்கள்"- மதிநிலையம -2001.
**உத்தம அளவுக்கோட்பாடு:**
**மக்கட் தொகையில் ஏற்படும் மாற்றங்களுக்கும் அதன் விளைவாக தலா வருமானத்தில் ஏற்படும் மாற்றங்களுக்கும்மிடையே உள்ளத் தொடர்பினை உத்தம அளவுக்கோட்பாடு வெளிப்படுத்துகிறது. நவீன பொருளியலறிஞர்களான சிட்விக், கேனன்,டால்டன் மற்றும் ராபின்ஸ் போன்றவர்கள் இக்கோட்பாட்டை ஆதரித்தார்கள்.**

*வரைவிலக்கணமும் பொருளும்: இயற்கை வளங்கள்,மூலதனப் பொருட்களினிருப்பு,மற்றும் தொழில் நுட்ப நிலை ஆகியவற்றிற்கேற்ற சிறந்த மக்கட் தொகையே உத்தம அளவு மக்கள் தொகை எனலாம். இந்த மக்கட்தொகை அளவில் தலா உற்பத்தி (உண்மையான தலா வருமானம்) உச்சத்தில் இருக்கும்.*

```
 வேறு வகையாகக் கூறினால், 'தலா உற்பத்தி  உச்சத்தில் இருக்கும்  நிலையில்  உள்ள  மக்கட் தொகையே உத்தம அளவு மக்கள் தொகை எனலாம்.  உத்தம அளவைவிட மக்கட்தொகை குறைவாக இருப்பின் அது மக்கள் தொகை குறைவாக உள்ள நாடு எனவும்,அதிகமாக இருந்தால், அது மிகை மக்கள் தொகை கொண்ட நாடு எனவும் அழைக்கலாம்.
```

விளக்கம்: ஒரு நாட்டில் இயற்கை வளங்களும், மூலதன கருவிகளும், தொழில் நுட்பநிலை ஆகியவை மாறாமல் நிலையாக இருப்பதாகக் கொள்வோம். இவ்வளங்களோடு ஒப்பிட மக்கள் தொகை சிறியதாக இருக்கும் என்போம். மக்கட்தொகை அதிகரிக்குமானால், நாட்டில் தொழிலாளர்களும் அதிகரிப்பர்.மேற்கூறிய நிலையான வளங்களுடன் கூடுதலான தொழிலாளர்கள் சேர தலா உற்பத்தி அதிகரிக்கும். ஆரம்ப கட்டத்தில், சிறப்பு தேர்ச்சி காரணமாகவும், இயற்கை வளங்களை செம்மையாகப் பயன்படுத்துவதாலும் தலா உற்பத்தி வேகமாக அதிகரிக்கும். தொடர்ந்து மக்கள் தொகை அதிகரித்தால், அனைத்து வளங்களும் முழுமையாகப் பயன்படுத்தப்பட்ட ஒரு நிலை உருவாகும். அப்பொழுது தலா வருமானம் உச்சத்தில் இருக்கும். இந்த அளவினையே உத்தம அளவு மக்கட்தொகை என்கிறோம்.

இதைவிட அதிகமாக மக்கட்த்தொகை அதிகரித்தால் அந்நாடு மிகை மக்கட் தொகை கொண்ட நாடாகக் கருதப்படும்.மேலும் தலா உற்பத்தி குறையத் தொடங்கும். வளங்கலோடு ஒப்பிட அதிக தொழிலாளர்கள் இருப்பது தெரியும். கொடுக்கப்பட்ட வளங்கள் மற்றும் மூலதனப் பொருட்கள் அதிக தொழிலாளர்களிடையே பகிர்ந்து கொள்ளும் போது தனியொருவர்க்கு கிடைக்கும் மூலப்பொருளின் அளவு குறையும். ஆகவே சராசரி உற்பத்தி குறையும். தலா உற்பத்தியின் அளவு குறையும்பொழுது, தலா வருமானம், மக்களின் வாழ்க்கைத் தரம் முதலியனவும் குறையும். மிகை மக்கட்தொகையானது, குறைவான வாழ்க்கைத் தரம், மறைமுக வேலையின்மை, உணவுப் பற்றாக்குறை ஆகியவற்றிற்கு வழி வகுக்கும். குறைவான மக்கட் தொகை, மிகை மக்கட் தொகை இரண்டுமே குறைபாடுகளைக் கொண்டாதாகும். தலா உற்பத்தி உச்ச நிலையில் உள்ள உத்தம அளவு மக்கட்தொகையே ஒரு நாட்டிற்கு மிகச் சிறந்த மக்கட்தொகையாகும்.
**சோபிதா (Shobhita) (ஆட்சி** 982–986 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். மேலும் சந்திரவதியின் பரமாரார்களுக்கு எதிராக இராணுவ வெற்றிகளைப் பெற்றார்.

ஆட்சி
-----

சோபிதா நாதுல்லாவின் ஆட்சியாளர் இலட்சுமணனின் மகனாவார்.  இவர் சோகிதா அல்லது சோகியா என்றும் அழைக்கப்படுகிறார். 

சுந்தா மலைக் கல்வெட்டின் படி, சோபிதா அர்புடாவை ( அபு மலையை ) ஆண்ட மன்னனின் மகிமையை "அகற்றினார்" அன அறியப்படுகிறது. வரலாற்றாசிரியர் ஆர்.பி. சிங், இந்த அர்புடா ஆட்சியாளர் அநேகமாக அபுவின் பரமாரா கிளையின் ஆட்சியாளரான ஆரண்யராஜாவாக இருக்கலாம் என்று கருதுகிறார்.  சோலாங்கிய மன்னன் மூலராஜாவால் தாக்கப்பட்டு தோற்கடிக்கப்பட்ட தரணிவராகன் என்ற மற்றொரு பரமார ஆட்சியாளருடன்வரலாற்றாசிரியர் தசரத சர்மா இவரை அடையாளம் காட்டுகிறார். சோபிதா இந்த மோதலில் மூலராஜாவின் பக்கம் நின்றதாக சர்மா கருதுகிறார். 

சோபிதாவின் வழித்தோன்றலான ரத்னபாலனின் சேவாரி கல்வெட்டில் தார் நகரின் ஆட்சியாளர் என்று விவரிக்கப்படுகிறார். மால்வாவின் ஏகாதிபத்திய பரமார வம்சத்தின் தலைநகராக தார் இருந்தது.  வரலாற்றாசிரியர் டி.சி. கங்குலி, "தாரா" என்பது 12 ஆம் நூற்றாண்டின் மேவார் பகுதியில் உள்ள ஒரு நகரமாக இருந்த "தாரா" என்பதற்கான தவறு என்று ஊகித்தார்.  இருப்பினும், தசரத சர்மாவின் கூற்றுப்படி, சோபிதா மால்வாவின் பரமாரர்களை எதிர்த்துப் போரிட்டு, அவர்களின் தலைநகரான தாராவை ஆக்கிரமித்தார்.  சோபிதாவின் வாரிசான பாலிராஜா, பரமாரா மன்னன் முன்ஜாவின் படையைத் தோற்கடித்ததாகக் கூறப்படுவதை ஆர். பி. சிங் குறிப்பிடுகிறார். சோபிதா சிறிது காலத்திற்கு தார் நகரைக் கைப்பற்றியிருக்கலாம் என்று சிங் கருதுகிறார். அதே சமயம் மேலைச் சாளுக்கியர்களுக்கு எதிரான தெற்குப் போர்களில் முஞ்சா மும்முரமாக இருந்தார். 

சோபிதாவுக்குப் பிறகு இவரது மகன் பாலிராஜா பதவியேற்றார். அபு மலையின் கல்வெட்டு பலிராஜாவை சோபிதாவின் முன்னோடி என்று தவறாகக் குறிப்பிடுகிறது: இது குடும்பத்தின் மற்ற கல்வெட்டுகளால் நேரடியாக முரண்படுகிறது.

சான்றுகள்
---------

1. 1 2 3 4  R. B. Singh 1964, ப. 238.
2. 1 2 3  Dasharatha Sharma 1959, ப. 122.
3. 1 2  R. B. Singh 1964, ப. 239.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**மெத்தில் தயோயுராசில்** (*Methylthiouracil*) என்பது ஒரு கரிமக்கந்தகச் சேர்மமாகும். தைராய்டு எதிர்ப்பிகள் தயாரிப்பில் இச்சேர்மம் பயன்படுத்தப்படுகிறது. 

புரோப்பைல் தயோயுராசில் என்ற மருந்துடன் நெருங்கிய தொடர்புடைய ஒரு தயோவமைடு என்று இச்சேர்மம் கருதப்படுகிறது. அமெரிக்காவில் மெத்தில் தயோயுராசில் மருந்து மருத்துவ ரீதியாகப் பயன்படுத்தப்படுவதில்லை. இது புரோப்பைல் தயோயுராசில் என்ற மருந்துடன் ஒத்த நடவடிக்கைகளையும் பக்க விளைவுகளின் பொறிமுறைகளையும் கொண்டுள்ளதாக அங்கு பார்க்கப்படுகிறது. தைராய்டு சுரப்பியில் தைரோகுளோபுலின் போன்ற சேமிக்கப்பட்ட தைராய்டு இயக்குநீர் உருவாக்கத்தை குறைக்கும் நடவடிக்கையில் இந்த மருந்து ஈடுபடுகிறது. 

மிகைக் கேடையச் சுரப்பி நோய் நிலைக்கு சிகிச்சையளிப்பதற்காக இம்மருந்தைப் பயன்படுத்துகையில் தைரோகுளோபுலின் இருப்பு மற்றும் பிற காரணிகளைப் பொறுத்து, இரண்டு வாரங்கள் வரை தைராய்டு இயக்குநீரை தாமதமாகச் சுரக்கச் செய்யும் என்பது இதன் மருத்துவ விளைவாகும்.

தயாரிப்பு
---------

எத்தில் அசிட்டோவசிட்டேட்டுடன் தயோயூரியாவைச் சேர்த்து ஒடுக்க வினைக்கு உட்படுத்தினால் மெத்தில் தயோயுராசில் எளியமுறையில் உருவாகிறது. 

 மெத்தில் தயோயுராசில் தயாரிப்பு வினை :
இவ்வொடுக்க வினையை தொடர்ந்து நிகழ்த்தினால் கொழுப்புசார் பக்கச்சங்கிலிகள் இணைவதைக் காணலாம்.

மேற்கோள்கள்
-----------

1. ↑  "Synthesis of nucleosides". *Organic reactions* **55**: 1-630. April 2004. doi:10.1002/0471264180.or055.01.
2. ↑  "I. Zur Condensation von Thioharnstoff und Acetessigäther.". *Justus Liebigs Annalen der Chemie* **236** (1–2): 1–32. 1886. doi:10.1002/jlac.18862360102. .